Document ID: 32008D0484

ODLOČBA KOMISIJE
z dne 20. junija 2008
o podaljšanju nekaterih odločb o državni pomoči
(notificirano pod dokumentarno številko C(2008) 2883)
(Besedilo velja za EGP)
(2008/484/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti ter zlasti členov 87 in 88 Pogodbe,
ob upoštevanju naslednjega:
(1)
Obdobje veljavnosti Uredbe Komisije (ES) št. 2204/2002 z dne 5. decembra 2002 o uporabi členov 87 in 88 Pogodbe o ES za državne pomoči na področju zaposlovanja (1), Uredbe Komisije (ES) št. 70/2001 z dne 12. januarja 2001 o uporabi členov 87 in 88 Pogodbe ES pri pomoči za majhna in srednje velika podjetja (2) ter Uredbe Komisije (ES) št. 68/2001 z dne 12. januarja 2001 o uporabi členov 87 in 88 Pogodbe ES pri pomoči za usposabljanje (3) se z Uredbo Komisije (ES) št. 1976/2006 z dne 20. decembra 2006 o spremembi uredb (ES) št. 2204/2002, (ES) št. 70/2001 in (ES) št. 68/2001 glede podaljšanja obdobij uporabe (4) podaljša do 30. junija 2008. Veljavnost odločb Komisije o odobritvi shem državne pomoči na podlagi Uredbe (ES) št. 2204/2002, Uredbe (ES) št. 70/2001 ali Uredbe (ES) št. 68/2001 je bila z Odločbo Komisije 2007/72/ES (5) podaljšana do 30. junija 2008.
(2)
Ker naj bi bila uredba o splošnih skupinskih izjemah (6), ki bo nadomestila te uredbe, sprejeta in objavljena v Uradnem listu Evropske unije po 30. juniju 2008, je treba veljavnost odločb Komisije o odobritvi shem državne pomoči na podlagi Uredbe (ES) št. 2204/2002, Uredbe (ES) št. 70/2001 ali Uredbe (ES) št. 68/2001 podaljšati za omejeno obdobje ter s tem omogočiti ustrezno prehodno obdobje do začetka veljavnosti uredbe o splošnih skupinskih izjemah -
SPREJELA NASLEDNJO ODLOČBO:
Člen 1
Brez poseganja v ustrezne ukrepe iz tretje alinee točke 107 Smernic o državni regionalni pomoči za 2007-2013 (7) z dne 4. marca 2006, ki so jih sprejele vse države članice, se veljavnost odločb Komisije o odobritvi shem državne pomoči na podlagi Uredbe (ES) št. 2204/2002, Uredbe (ES) št. 70/2001 ali Uredbe (ES) št. 68/2001 pred začetkom veljavnosti te odločbe podaljša do 30. septembra 2008.
Člen 2
Ta odločba je naslovljena na države članice.
Uporablja se od 1. junija 2008.
V Bruslju, 20. junija 2008

Labels: 4
19